CELEX: 32010R0365
Language: sl
Date: 2010-04-28 00:00:00
Title: Uredba Komisije (EU) št. 365/2010 z dne 28. aprila 2010 o spremembi Uredbe (ES) št. 2073/2005 o mikrobioloških merilih za živila glede enterobakterij v pasteriziranem mleku in drugih pasteriziranih tekočih mlečnih proizvodih ter Listeria monocytogenes v jedilni soli (Besedilo velja za EGP)

29.4.2010   
            
            
               SL
            
            
               Uradni list Evropske unije
            
            
               L 107/9
            
         UREDBA KOMISIJE (EU) št. 365/2010
   z dne 28. aprila 2010
   o spremembi Uredbe (ES) št. 2073/2005 o mikrobioloških merilih za živila glede enterobakterij v pasteriziranem mleku in drugih pasteriziranih tekočih mlečnih proizvodih ter Listeria monocytogenes v jedilni soli
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 852/2004 z dne 29. aprila 2004 o higieni živil (1) in zlasti člena 4(4) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2073/2005 z dne 15. novembra 2005 o mikrobioloških merilih za živila (2) določa mikrobiološka merila za nekatere mikroorganizme in izvedbena pravila, ki jih morajo upoštevati nosilci živilske dejavnosti pri izvajanju splošnih in posebnih higienskih ukrepov iz člena 4 Uredbe (ES) št. 852/2004.
            
         
               (2)
            
            
               V skladu s členom 10 Uredbe (ES) št. 2073/2005 se bodo ponovno pregledala mikrobiološka merila ob upoštevanju napredka v znanosti, tehnologiji in metodologiji, pojavljanja patogenih mikroorganizmov v živilih ter podatkov iz ocen tveganja.
            
         
               (3)
            
            
               Poglavje 1 Priloge I k Uredbi (ES) št. 2073/2005 določa merila varnosti živil za Listeria monocytogenes v nekaterih živilih za neposredno uživanje. Del 1.3 določa mejne vrednosti pri živilih za neposredno uživanje, ki ne omogočajo rasti L. monocytogenes, razen živil za dojenčke in posebne zdravstvene namene. Nosilci živilske dejavnosti morajo za proizvode, ki jih dajo v promet med rokom uporabnosti, dokazati, da so skladni z merili.
            
         
               (4)
            
            
               V skladu z Uredbo (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (3), je jedilna sol živilo za neposredno uživanje. V skladu z znanstvenimi dokazi je prisotnost in preživetje L. monocytogenes v soli v običajnih okoliščinah neverjetna. Zato je treba jedilno sol dodati v opombo 4 Poglavja 1 Priloge I k Uredbi (ES) št. 2073/2005, ki navaja živila za neposredno uživanje, pri katerih se redno preskušanje L. monocytogenes ne zahteva.
            
         
               (5)
            
            
               V skladu z Uredbo (ES) št. 2073/2005 za enterobakterije v pasteriziranem mleku in drugih pasteriziranih tekočih mlečnih proizvodih velja proizvodno higiensko merilo, vključno z analitično referenčno metodo in mejnimi vrednostmi.
            
         
               (6)
            
            
               Uporaba analitične referenčne metode po ISO 21528-1 za dokazovanje enterobakterij v pasteriziranem mleku in drugih pasteriziranih tekočih mlečnih proizvodih se je pri rutinskih analizah v okviru lastnih pregledov izkazala za zapleteno, saj je težavna in dolgotrajna. Zaradi metodološkega razvoja je treba analitično referenčno metodo za dokazovanje enterobakterij v pasteriziranem mleku in drugih pasteriziranih tekočih mlečnih proizvodih spremeniti in izvajati po metodi ISO 21528-2, ki je hitrejša in jo je lažje izvesti.
            
         
               (7)
            
            
               Analitične referenčne metode vplivajo na rezultate preskusov. Zato je treba mejne vrednosti merila za enterobakterije v pasteriziranem mleku in drugih pasteriziranih tekočih mlečnih proizvodih ustrezno spremeniti. Sprememba bi še vedno zagotavljala zadostno mejo zaznavnosti za higieno postopka, saj bi verjetne težave v postopku predelave povzročale dosti večjo rast enterobakterij.
            
         
               (8)
            
            
               Glede na nedavne spremembe v taksonomiji se ime Enterobacter sakazakii v Uredbi (ES) št. 2073/2005 spremeni v Cronobacter spp. (Enterobacter sakazakii).
            
         
               (9)
            
            
               Nekatere določbe so se uporabljale do 1. januarja 2010, nove določbe iz Uredbe pa se bodo uporabljale po tem datumu. Za lažjo čitljivost navedenih določb je primerno črtati stare določbe.
            
         
               (10)
            
            
               Uredbo (ES) št. 2073/2005 je zato treba ustrezno spremeniti.
            
         
               (11)
            
            
               Ukrepi, predvideni v tej uredbi, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa mu nista nasprotovala –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 2073/2005 se spremeni:
   
               1.
            
            
               Poglavje 1 se spremeni:
               
                           (a)
                        
                        
                           Vrstica 1.5 se nadomesti z naslednjim:
                           
                                       
                                                   „1.5
                                                
                                                
                                                   Mleto meso in mesni pripravki, izdelani iz perutninskega mesa, ki naj bi se zaužili kuhani
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       odsotnost v 25 g
                                    
                                    
                                       EN/ISO 6579
                                    
                                    
                                       Proizvodi, dani v promet med rokom uporabnosti“.
                                    
                                 
                     
                           (b)
                        
                        
                           Vrstica 1.9 se nadomesti z naslednjim:
                           
                                       
                                                   „1.9
                                                
                                                
                                                   Mesni proizvodi, izdelani iz perutninskega mesa, ki naj bi se zaužili kuhani
                                                
                                             
                                    
                                       
                                          Salmonella
                                       
                                    
                                    
                                       5
                                    
                                    
                                       0
                                    
                                    
                                       odsotnost v 25 g
                                    
                                    
                                       EN/ISO 6579
                                    
                                    
                                       Proizvodi, dani v promet med rokom uporabnosti“.
                                    
                                 
                     
                           (c)
                        
                        
                           Vrstica 1.24 se nadomesti z naslednjim:
                           
                                       
                                                   „1.24
                                                
                                                
                                                   Dehidrirane formule za dojenčke in dehidrirana dietetična živila za posebne zdravstvene namene, namenjena dojenčkom, mlajšim od šest mesecev (14)
                                                   
                                                
                                             
                                    
                                       
                                          Cronobacter spp. (Enterobacter sakazakii)
                                       
                                    
                                    
                                       30
                                    
                                    
                                       0
                                    
                                    
                                       odsotnost v 10 g
                                    
                                    
                                       ISO/TS 22964
                                    
                                    
                                       Proizvodi, dani v promet med rokom uporabnosti“.
                                    
                                 
                     
         
               2.
            
            
               V opombi 4 poglavja 1 se doda naslednja alinea:
               
                           „—
                        
                        
                           jedilna sol“.
                        
                     
         
               3.
            
            
               Del 2.2. poglavja 2 se spremeni:
               
                           (a)
                        
                        
                           Vrstica 2.2.1 se nadomesti z naslednjim:
                           
                                       
                                                   „2.2.1
                                                
                                                
                                                   Pasterizirano mleko in drugi pasterizirani tekoči mlečni proizvodi (4)
                                                
                                             
                                    
                                       Enterobakterije
                                    
                                    
                                       5
                                    
                                    
                                       0
                                    
                                    
                                       10 cfu/ml
                                    
                                    
                                       ISO 21528-2
                                    
                                    
                                       Na koncu proizvodnega procesa
                                    
                                    
                                       Kontrola učinkovitosti termične obdelave, preprečitve naknadne kontaminacije in ustreznosti surovin“.
                                    
                                 
                     
                           (b)
                        
                        
                           Opomba 2 se nadomesti z naslednjim:
                           
                                       „(2)
                                       
                                    
                                    
                                       Za točke 2.2.1, 2.2.7, 2.2.9 in 2.2.10 m = M“.
                                    
                                 
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 1.
   
      (2)  UL L 338, 22.12.2005, str. 1.
   
      (3)  UL L 31, 1.2.2002, str. 1.